साइबर अपराध और कम्प्यूटर हैकिंग की दी जानकारी
इटारसी| एमजीएम कॉलेज में मंगलवार को साइबर अपराध और कम्प्यूटर हैकिंग विषय पर ट्रेनिंग कार्यक्रम हुआ। इसमें भोपाल अपिन टेक्नालाजी लेब की टीम ने विद्यार्थियों को जागरूक किया। कार्यक्रम की अध्यक्षता कर रहे प्राचार्य डाॅ. पीके पगारे ने कहा डिजीटल युग में विद्यार्थी मन योग से साइबर दुनिया की बारीकियां को समझे। लेब टीम की मेडम दुंगल व टीम ने पावर पाइंट प्रजेंटेशन के माध्यम से इंटरनेट बैंकिग, कम्प्यूटर हैकिंग, पासवर्ड का निर्माण में बरती जाने वाली सावधानियों के बारे में जानकारी दी। 150 विद्यार्थियों ने इस प्रशिक्षण प्राप्त किया। कामर्स विभाग एवं स्वामी विवेकानंद कॅरियर मार्गदर्शन प्रकोष्ठ के तत्वावधान में कार्यक्रम हुआ। कामर्स विभाग के प्रमुख डाॅ. एनसी नेमा ने कहा यह प्रशिक्षण निश्चित रुप से जीवन में उपयोगी होगी। इस अवसर पर स्वामी विवेकानंद कॅरियर मार्गदर्शन प्रकोष्ठ के प्रभारी डाॅ. पीके अग्रवााल, प्रोफेसर जेपी चौरे सहित कॉलेज स्टॉफ उपस्थित था।
hin_Deva hin_Deva